wannaphong/clean_thaiwikipedia huggingface dataset:
# สันนิบาตอวามี
สันนิบาตอวามี (,) หรือสันนิบาตมุสลิมอวามี เป็นพรรคการเมืองในปากีสถานตะวันออก ที่ต่อมาคือบังกลาเทศ ก่อตั้งเมื่อเดือนมิถุนายน พ.ศ. 2492 โดย อุสวาน ซาอิด ซุห์ราวาร์ดี พรรคนี้มีบทบาทมากในปากีสถานตะวันออก แต่มีบทบาทน้อยในปากีสถานตะวันตก ผู้ที่มีบทบาทในพรรคได้แก่ ชีค มูจิบูร์ เราะห์มาน ที่เป็นหัวหน้าพรรคเมื่อ พ.ศ. 2506 และเมาลาบา อับดุล อามิด ข่าน บาชานี ซึ่งแยกตัวออกจากพรรคเมื่อ พ.ศ. 2500

แผนทางเศรษฐกิจของพรรคเป็นแบบกลาง ไม่เอียงซ้ายหรือขวา เมื่อชีค มูจิบูร์ เราะห์มานขึ้นมาเป็นผู้นำพรรค เขาได้ประกาศนโยบายที่จะทำให้ปากีสถานตะวันตกและตะวันออกมีความเป็นอิสระและปกครองตนเองในระดับหนึ่ง นโยบายนี้เป็นที่พอใจในปากีสถานตะวันออก และทำให้สันนิบาตอวามีชนะการเลือกตั้งใน พ.ศ. 2513

อย่างไรก็ตาม สันนิบาตอวามีถูกกีดกันไม่ให้จัดตั้งรัฐบาลปกครองปากีสถาน ประธานาธิบดีปากีสถานในขณะนั้นสั่งเลื่อนการเปิดประชุมสภาแห่งชาติโดยไม่มีกำหนด เมื่อถูกกีดกัน สันนิบาตอวามีจึงนำชาวปากีสถานตะวันออกออกมาประท้วงแบ่งแยกประเทศ รัฐบาลปากีสถานส่งกองทหารมาปราบปรามจนลุกลามกลายเป็นสงครามกลางเมือง ผู้คนจำนวนมากเสียชีวิต และมีไม่น้อยที่ลี้ภัยเข้าไปในอินเดีย

อินเดียได้ใช้ปัญหาผู้ลี้ภัยเป็นข้ออ้างในการเข้าแทรกแซงโดยส่งกองทหารเข้าช่วยปากีสถานตะวันออก สงครามสิ้นสุดเมื่อ 16 ธันวาคม พ.ศ. 2514 โดยปากีสถานยอมให้บังกลาเทศเป็นประเทศเอกราช
	
เมื่อบังกลาเทศได้รับเอกราช ชีค มูจิบูร์ เราะห์มานได้เป็นนายกรัฐมนตรี โดยวางนโยบายเน้นประชาธิปไตย แยกศาสนาออกจากการเมือง แต่ก็พบกับปัญหาฉ้อราษฎร์บังหลวง และการบริหารแบบเผด็จการ จนกระทั่ง เราะห์มาน ถูกลอบสังหารเมื่อ พ.ศ. 2518 หลังจากนั้น สันนิบาตอวามีไม่เคยได้จัดตั้งรัฐบาลอีกเลย
# โยฮัน จูรู
โยฮัน ดานอน จูรู-กบาเจเร (Johan Danon Djourou-Gbadjere) เป็นนักฟุตบอลชาวสวิสเชื้อสายโกตดิวัวร์ (ไอวอรีโคสต์) เกิดเมื่อวันที่ 18 มกราคม ค.ศ. 1987 ในเมืองอาบีจานในโกตดิวัวร์ เคยเล่นเป็นกองกลางตัวรับที่สโมสรเอตวลการูฌ (Étoile Carouge) สโมสรเก่าก่อนที่จะมาเล่นในตำแหน่งกองหลังตรงกลางเมื่อย้ายมายังอาร์เซนอล บางครั้งมักจะได้ลงเล่นในตำแหน่งฟูลแบ็คอยู่บ่อย ๆ และเคยไปเล่นให้กับเบอร์มิงแฮมซิตีด้วยสัญญายืมตัวโดยเล่นในตำแหน่งกองหลังตรงกลาง
# รายชื่อธงในประเทศสวีเดน
เบื้องล่างต่อไปนี้ เป็นข้อมูลธงต่างๆ ในราชอาณาจักรสวีเดนอย่างสังเขป

 ธงชาติ 

 ธงชาติ ธงพลเรือน และ ธงเรือราษฎร์ (23x15px)
จนถึง ค.ศ. 1844 และ ค.ศ. 1905 - 1906ค.ศ. 1818 - 1844(สำหรับใช้ใน "น่านน้ำระยะไกล")ค.ศ. 1818 - 1905ค.ศ. 1906 — ปัจจุบัน

 ธงราชการ และ ธงเรือราชการ (23x15px)
ค.ศ. 1562 - 1650ค.ศ. 1818 - 1844ค.ศ. 1897 - 1905

 ธงกองทัพ และ ธงนาวี (23x15px)
จนถึง ค.ศ. 1844 และ ค.ศ. 1905 - 1906ค.ศ. 1818 - 1844ค.ศ. 1844 - 1905ค.ศ. 1905 — ปัจจุบัน

 ธงพระอิสริยยศ 
 สหราชอาณาจักรสวีเดนและนอร์เวย์
ค.ศ. 1815 – 1844 ค.ศ. 1844 – 1905ธงพระบรมราชโองการ

 ค.ศ. 1905 — ปัจจุบัน
ธงประจำพระองค์พระมหากษัตริย์ และ สมเด็จพระราชินีแห่งราชอาณาจักรสวีเดนธงประจำพระราชวงศ์องค์อื่นๆ และ ผู้สำเร็จราชการแทนพระองค์ที่เป็นเจ้านายในราชวงศ์ธงผู้บังคับการเรือราชวงศ์ธงพระบรมราชโองการ

 ธงราชการ 
 ตำแหน่งทางการทูต
ธงฉาน และ ธงราชทูต

 ศุลกากรสวีเดน 
 ธงแสดงสัญชาติศุลกากร
 ค.ศ. 1815 - 1824ค.ศ. 1824 - 1842ค.ศ. 1844 – 1905ค.ศ. 1844 – 1905(ธงหางแซงแซวสองแฉก)ตั้งแต่ ค.ศ. 1906

 ธงเจ้าพนักงานศุลกากร
ค.ศ. 1906 – 1970ตั้งแต่ ค.ศ. 1970

 ไปรษณีย์และการสื่อสารสวีเดน (, : PTS)
 ธงแสดงสัญชาติไปรษณีย์
ค.ศ. 1844 – 1905ค.ศ. 1844 – 1905(สำหรับเรือเอกชนรับส่งจดหมายในราชสำนัก)ค.ศ. 1905 - 1906ตั้งแต่ ค.ศ. 1906ธงเจ้าพนักงานไปรษณีย์

 ธงแสดงสัญชาติวิทยุสื่อสาร
ค.ศ. 1844 – 1905ตั้งแต่ ค.ศ. 1906ธงเจ้าพนักงานวิทยุสื่อสาร

 การรถไฟสวีเดน (, : SJ)
 ธงแสดงสัญชาติการรถไฟ
ค.ศ. 1844 – 1905(ธงสถานีรถไฟ)ค.ศ. 1844 – 1905ค.ศ. 1905 – 1906ตั้งแต่ ค.ศ. 1906ธงเจ้าพนักงานรถไฟ

 (HHJ)
ค.ศ. 1875 - 1905(ธงสถานีรถไฟ)ค.ศ. 1875 - 1905ค.ศ. 1905 - 1908(ธงสถานีรถไฟ)ค.ศ. 1905 - 1908

 สำนักกิจการเดินเรือสวีเดน 
 ธงแสดงสัญชาติผู้ตรวจการณ์นำร่อง
ค.ศ. 1844 – 1905ตั้งแต่ ค.ศ. 1906ธงเจ้าพนักงานนำร่อง

 ธงนำร่อง
 ธงนำร่องสหภาพ (ค.ศ. 1844 – 1905)ธงนำร่อง (สวีเดน)ธงนำร่อง (นอร์เวย์)ตั้งแต่ ค.ศ. 1906

 ธงทหาร 
 กองทัพบก
 ธงกองทัพ สำหรับใช้ในกองเรือย่อย (Arméns flotta)

 กองทัพเรือ

 กองทัพอากาศ

 ธงหมายยศ
 ผู้บังคับบัญชาระดับสูง
รัฐมนตรีว่าการกระทรวงกลาโหมธงผู้บัญชาการทหารสูงสุด (ผู้บัญชาการกองทัพ)ธงประธานคณะเสนาธิการกองทัพ

 ผู้บัญชาการเหล่าทัพ
ธงผู้บัญชาการทหารบกธงผู้บัญชาการทหารเรือธงผู้บัญชาการทหารอากาศธงผู้บัญชาการกองกำลังปฏิบัติการพิเศษ

 ธงหมายยศทหารเรือ
 ธงหมายยศ (ค.ศ. 1815-1844)
      พลเรือเอกพลเรือโทพลเรือตรีพลเรือจัตวาผู้บัญชาการกองเรือธงผู้บังคับการเรือ

 ธงหมายยศ (ค.ศ. 1875-1905)
       รัฐมนตรีว่าการกระทรวงกลาโหม (ในฐานะผู้บัญชาทหารเรือ)พลเรือเอกพลเรือโทพลเรือตรีพลเรือจัตวาธงหมายยศผู้ใหญ่ (นายพล)พันจ่า

 ธงหมายยศ (ตั้งแต่ ค.ศ. 1905)
     รัฐมนตรีว่าการกระทรวงกลาโหมพลเรือเอก พลเรือโทพลเรือตรีพลเรือจัตวา (ตั้งแต่ พ.ศ. 2544)

 ธงหมายยศ (ผู้บัญชาการ)
        ธงหมายยศนายพลทหารนาวาเอกธงผู้บัญชาการกองเรือธงผู้บังคับหมวดเรือธงผู้บังคับหมู่เรือธงรองผู้บังคับหมู่เรือธงผู้บังคับการเรือ

 ธงกีฬา 
 คณะกรรมการโอลิมปิกสวีเดน

 คณะกรรมการพาราลิมปิกสวีเดน

 ธงเขตการปกครอง
# อาบีจาน
อาบีจาน หรือ อาบิดจาน (อังกฤษและ, ; อักษรอึนโก: ߊߓߌߖߊ߲߬) เป็นเมืองใหญ่สุดและเมืองหลวงทางเศรษฐกิจของประเทศโกตดิวัวร์ จากสำมะโน ค.ศ. 2021 อาบีจานมีประชากร 6.3 ล้านคน เทียบเท่ากับประชากรร้อยละ 21.5 จากประชากรทั้งหมด ทำให้เป็นเมืองที่มีประชากรมากเป็นอันดับ 6 ของทวีปแอฟริกา เป็นรองเพียงเลกอส, ไคโร, กินชาซา, ดาร์-เอส-ซาลาม และโจฮันเนสเบิร์ก

นครนี้ขยายตัวอย่างรวดเร็วหลังสร้างท่าเทียบเรือใหม่ใน ค.ศ. 1931 จากนั้นจึงกลายเป็นเมืองหลวงของโกตดิวัวร์สมัยอาณานิคฝรั่งเศสใน ค.ศ. 1933 หลังเป็นเอกราชจากฝรั่งเศสใน ค.ศ. 1960 อาบีจานยังคงเป็นเมืองหลวงของประเทศ จนกระทั่งใน ค.ศ. 1983 เมื่อนครยามูซูโกรได้รับสถานะเมืองหลวงทางการเมืองอย่างเป็นทางการของโกตดิวัวร์

อย่างไรก็ตาม อาบีจานได้รับสถานะ "เมืองหลวงทางเศรษฐกิจ" ของประเทศ เนื่องจากเป็นเมืองใหญ่สุดของประเทศ และเป็นศูนย์กลางของกิจกรรมทางเศรษฐกิจ
# วูกัช ฟาเบียญสกี
วูกัช ฟาเบียญสกี (เกิดวันที่ 18 เมษายน ค.ศ. 1985) เป็นนักฟุตบอลชาวโปแลนด์ ปัจจุบันเล่นในตำแหน่งผู้รักษาประตูให้กับเวสต์แฮมยูไนเต็ด และทีมชาติโปแลนด์
# อาร์ม็อง ทราออเร
อาร์ม็อง ทราออเร  เป็นนักฟุตบอลชาวฝรั่งเศสเชื้อสายเซเนกัล เกิดเมื่อวันที่ 8 ตุลาคม ค.ศ. 1989 ในกรุงปารีส ประเทศฝรั่งเศส ปัจจุบันเล่นให้กับสโมสรฟุตบอลควีนส์พาร์กเรนเจอส์ในพรีเมียร์ลีก อังกฤษ ในตำแหน่งแบ็กซ้าย
# อินซัมสมอลเวย์
"อินซัมสมอลเวย์"  คือซิงเกิลที่ 4 และซิงเกิลวิทยุสุดท้ายจากอัลบั้มมิราเคิล ของเซลีน ดิออน เผยแพร่เมื่อวันที่ 7 มีนาคม พ.ศ. 2548 ในสหรัฐอเมริกาและแคนาดา

"อินซัมสมอลเวย์" ประพันธ์โดยริชาร์ด เพจ ผู้ประพันธ์เพลง "สลีปไทต์" ในอัลบั้มนี้ 

เซลีนแสดงเพลง "อินซัมสมอลเวย์" ในการแสดง อะนิวเดย์... ระหว่างเดือนธันวาคม พ.ศ. 2547 และเดือนมกราคม พ.ศ. 2548 ซึ่งร้องคู่กับนักร้องแบ็กอัพเสียงของเธอ Barnev Valsaint และแสดงเพลงนี้ในรายการ เดอะทูไนต์โชว์วิธเจย์ลีโน  ในเดือนธันวาคม พ.ศ. 2547 พร้อมกับ  Valsaint และคณะประสานเสียง นอกจานี้การแสดงเพลงนี้ในมหรสพชุด อะนิวเดย์... ยังจัดขึ้นเพื่อหาเงินสมทบช่วยผู้ประสบภัยจากเหตุการณ์แผ่นดินไหวในมหาสมุทรอินเดีย พ.ศ. 2547 

ไม่มีมิวสิกวิดีโอ สำหรับเพลงนี้

"อินซัมสมอลเวย์" ขึ้นชาร์ตอันดับสูงสุดที่ 9 ในชาร์ตควิเบกแอร์เพล และยังเป็นที่นิยมในชาร์ตเพลงร่วมสมัย อันดับสูงสุดที่ 14 ในแคนาดา และ 28 ใน สหรัฐอเมริกา 

 รูปแบบและรายชื่อเพลง 
ซิงเกิลซีดี 1 เพลง (สหรัฐอเมริกา) 

 "อินซัมสมอลเวย์" (ฉบับวิทยุ) – 5:06

 ชาร์ต 
ชาร์ต (พ.ศ 2548)อันดับสูงสุดCanadian Adult Contemporary Chart14Quebec Airplay Chart9U.S. Billboard Hot Adult Contemporary Tracks28
# เฌอลุยดีเร
เฌอลุยดีเร (, "ฉันจะบอกเขา") เป็นซิงเกิลจากอัลบั้ม มิราเคิล ลำดับที่ 3 เผยแพร่ทางวิทยุเมื่อวันที่ 11 ตุลาคม พ.ศ. 2547 ในฝรั่งเศส และเบลเยียม ประพันธ์โดยฌ็อง-ฌัก โกลด์แมน อำนวยการสร้างโดย Erick Benzi เพลงนี้เคยบรรจุในอัลบั้มอูว์นฟีย์เอกัทร์ติป เมื่อปี พ.ศ. 2546 มิวสิกวิดีโออำนวยการสร้างโดย Scott Floyd Lochmus เผยแพร่เมื่อวันที่ 25 ตุลาคม พ.ศ. 2547 ซึ่งเป็นการแสดงถึงขั้นตอนการถ่ายทำหนังสือภาพ ปาฎิหารย์: หนังสือเฉลิมฉลองชีวิตใหม่

ในวันที่ 1 ตุลาคม พ.ศ. 2546 เซลีนบันทึกภาพรายการพิเศษอูว์นฟีย์เอกัทร์ติป ที่โรงแรมซีซาส์พาเลส ในลาสเวกัส 

เฌอลุยดีเรติดอันดับสูงสุดที่ 11 ในชาร์ต Belgian Wallonie Airplay 

 รูปแบบและรายชื่อเพลง 
ซิงเกิลวิทยุ 1 เพลง (ประเทศฝรั่งเศส)
 "เฌอลุยดีเร" – 3:57

 ชาร์ต 

ชาร์ต (พ.ศ. 2547)อันดับสูงสุดBelgian Wallonie Airplay Chart22
# น้ำตกสุนันทา
น้ำตกสุนันทา เป็นน้ำตกขนาดเล็กที่ อุทยานแห่งชาติเขานัน บริเวณอำเภอท่าศาลา จังหวัดนครศรีธรรมราช ห่างจากอำเภอท่าศาลา 30 กม. ครอบคลุมพื้นที่ของอำเภอท่าศาลา อำเภอสิชล และกิ่งอำเภอนบพิตำ นอกจากนี้อุทยานฯ ยังมีอาณาเขตที่ครอบคลุม เขาป่าสงวนแห่งชาติป่าเขานัน และเขตป่าสงวนแห่งชาติป่ากรุงชิงบางส่วน อุทยานฯ แห่งนี้มีเนื้อที่ประมาณ 436 ตร.กม. ลักษณะเป็นเทือกเขาสูงสลับซับซ้อน เป็นแนวติดต่อมาจากอุทยานแห่งชาติเขาหลวง เป็นป่าต้นน้ำของคลองหลายสาย การเดินทางจากตัวเมืองใช้เส้นทางหลวงหมายเลข 401 จนข้ามคลองกลายผ่านบ้านสระแก้ว อำเภอท่าศาลา หลักกม.ที่ 110 แล้วเลี้ยวซ้ายเข้าบ้านปากเจา เข้าสู่ที่ทำการอุทยานฯ อีก 15 กม.

น้ำตกสุนันทา เป็นน้ำตกขนาดเล็กที่มีความงดงามตามธรรมชาติ สายน้ำไหลจากหน้าผาชันลงสู่แอ่งน้ำเบื้องล่างและไหลลงสู่ลำคลองกลาย ลำน้ำสายสำคัญในเขตอำเภอท่าศาลา สามารถจัดกิจกรรมล่องแพตามลำน้ำได้ในช่วงฤดูน้ำหลาก

สุนันทา
หมวดหมู่:อำเภอท่าศาลา
หมวดหมู่:สถานที่ที่ตั้งชื่อตามนามของบุคคลสำคัญของไทย
# เฮนรี นอร์ริส
เฮนรี นอร์ริส (23 กรกฎาคม ค.ศ. 1865 – 30 กรกฎาคม ค.ศ. 1934) เป็นนักธุรกิจ นักการเมือง และกรรมการบริหารสโมสรฟุตบอลชาวอังกฤษ ซึ่งโด่งดังในฐานะประธานของทั้งฟูลัมและอาร์เซนอล

 ธุรกิจและอาชีพนักการเมือง 
นอร์ริสเกิดที่เคนนิงตันในครอบครัวชนชั้นแรงงานแต่มีการศึกษา นอร์ริสออกจากโรงเรียนตอนอายุ 14 ปีเพื่อเข้าร่วมสำนักงานทนายความ และลาออกในอีก 18 ปีต่อมาเพื่อประกอบอาชีพในธุรกิจพัฒนาอสังหาริมทรัพย์ โดยร่วมงานกับ W.G. Allen ในบริษัท Allen & Norris เขาสร้างฐานะด้วยการสร้างบ้านในย่านเซาท์ลอนดอนและตะวันตก โดยเฉพาะย่านฟูลัม

นอร์ริส เข้ามาเป็นประธานสโมสรฟุตบอลฟูแลมในปี 1902 และในปี 1903 ฟูแลมได้เลื่อนชั้นขึ้นดิวิชั่น 1 ภายใต้การคุมทีมของ แบร๊ดชอว์ อดีตผู้จัดการทีมวูลิช อาร์เซนอล และได้เป็นแชมป์ดิวิชั่น 1 ในปี 1906 และในปี 1907 ฟูแล่มได้สมัครเข้าร่วมฟุตบอลลีกได้รับคัดเลือกให้อยู่ในลีกด้วยคะแนนเสียงถึง 28 เสียง แทนที่เบอร์ตัน ยูไนเต็ด ด้วยอิทธิพลของเขา

นอร์ริส ทำให้ฟูแล่ม เฟื่องฟูได้อย่างรวดเร็ว นอร์ริส ได้เข้ามาบริหาร'วูลิช อาร์เซนอลในปี ค.ศ. 1910 ซึ่งเป็นช่วงที่สโมสรอยู่ในสภาวะล้มละลายและมีปัญหาทางด้านการเงินอย่างสูง โดยในขณะนั้นเขาได้นั่งเป็นบอร์ดบริหารของสโมสรฟูแล่มควบคู่ไปด้วย
 อ้างอิง
# หาดสระบัว
หาดสระบัว ห่างจากอำเภอเมืองนครศรีธรรมราช 20 กม. ตามทางหลวงหมายเลข 401 มีทางแยกขวามือเป็นทางลูกรังไปถึงชายหาดลักษณะชายหาดเป็นแนวยาวจากเหนือลงใต้ ประกอบด้วยหาดสวรรค์นิเวศน์ หาดจันทร์เพ็ญ หาดสันติสุข หาดปากน้ำท่าศาลา หาดสระบัว หาดบ้านหน้าทัพ หาดบ้านปากพะยิง และหาดปากน้ำปากนคร แต่ที่ได้รับ ความนิยมมากที่สุดคือ หาดสระบัว บริเวณหาดสระบัวน้ำทะเลค่อนข้างขุ่นและมีตะกอนโคลน ไม่เหมาะกับ การเล่นน้ำทะเล แต่ได้รับความนิยมพอสมควรเนื่องจากอยู่ใกล้ตัวเมืองนครฯ มากที่สุด เนื่องจากากรเดินทางสะดวก บรรยากาศดี ส่วนใหญ่จะมารับประทานอาหารทะเลกันเป็นประจำ

ส
# น็องซี
น็องซี (,) เป็นเมืองและเทศบาลในแคว้นลอแรน ประเทศฝรั่งเศส น็องซีเป็นเมืองหลักของจังหวัดเมอร์เตมอแซล โดยเคยเป็นเมืองหลวงของดัชชีลอแรนก่อนถูกผนวกเข้ากับฝรั่งเศสในสมัยพระเจ้าหลุยส์ที่ 15 ใน ค.ศ. 1766 และแทนที่ด้วยมณฑล โดยที่น็องซียังคงเป็นเมืองหลัก หลังก้าวขึ้นสู่ความโดดเด่นในยุคเรืองปัญญา ทำให้เมืองนี้มีชื่อเล่นว่า "เมืองหลวงของฝรั่งเศสตะวันออก" ในช่วงคริสต์ศตวรรษที่ 19 เขตปริมณฑลน็องซีมีประชากร 511,257 คนในสำมะโน ค.ศ. 2018 ทำให้เป็นเขตเมืองที่มีประชากรมากเป็นอันดับที่ 16 ของประเทศ และเป็นอันดับแรกในแคว้นลอแรน ส่วนประชากรในเขตนครน็องซีอยู่ที่ 104,885 คน

ประชากร
# ธงชาติอิหร่าน
ธงชาติสาธารณรัฐอิสลามอิหร่านที่ใช้อยู่ในปัจจุบัน ลักษณะเป็นธงสามสี รูปสี่เหลี่ยมผืนผ้า กว้าง 4 ส่วน ยาว 7 ส่วน ภายในแบ่งเป็นแถบสีเขียว สีขาว และสีแดงตามแนวนอน ความกว้างแต่ละแถบเท่ากัน กลางธงมีรูปตราแผ่นดินสาธารณรัฐอิสลามอิหร่านที่ใช้อยู่ในปัจจุบัน ส่วนที่ถัดจากแถบสีขาวทั้งด้านบนและด้านล่างนั้น มีอักษรอาหรับเป็นข้อความ "อัลลอหุ อักบัร" เรียงซ้ำกันไปตามขอบแถบสีขาว รวม 22 ครั้ง ประกาศใช้ตามกฎหมายเมื่อวันที่ 29 กรกฎาคม พ.ศ. 2523

 ประวัติ 

จักรวรรดิอะคีเมนิด

จักรวรรดิอิสลาม

จักรวรรดิกาสนาวิยะห์

ราชวงศ์ซาฟาวิยะห์

ราชวงศ์อาฟชาริยะห์

ราชวงศ์แซนด์
ธงประจำราชวงศ์แซนด์ มีลักษณะเป็นธงสามเหลี่ยมมุมฉากพื้นขาวขอบเขียว กลางมีตราสิงโตและดวงอาทิตย์สีทอง.

ราชวงศ์กอญัร

การปฏิวัติรัฐธรรมนูญอิหร่าน

 ระยะเวลาการใช้  ธงกองทัพ และ ธงนาวี   ธงพลเรือน และ ธงเรือพลเรือน  ธงราชการ และ ธงเรือราชการ1906–1907, 1910–19331933–19641964–19791979–1980ยุคการปฏิวัติอิสลาม

สาธารณรัฐอิสลาม
thumb|200px|right|ธงชาติอิหร่าน ตั้งแต่ พ.ศ. 2523

 ความหมายของสีธง 
 สี ความหมาย เขียว ความมีชีวิตชีวา ความเจริญ ศาสนาอิสลาม ขาว ความซื่อตรง บริสุทธิ์ สันติภาพ แดง ความกล้า ความเสียสละ (เลือดของนักปฏิวัติ)
# น้ำตกกรุงนาง
น้ำตกกรุงนาง เป็นน้ำตก 3 ชั้น ขนาดกลางในจังหวัดนครศรีธรรมราช แต่ละชั้นสูงประมาณ 30 เมตร ตั้งอยู่ที่บ้านสวนปราง แยกจากเส้นทางไปบ้านปากลง เป็นทางลูกรังใช้ได้ตลอดปี

กรุงนาง
# น้ำตกคลองปาว
น้ำตกคลองปาว เป็นน้ำตกที่สวยงามอีกแห่งหนึ่งในจังหวัดนครศรีธรรมราช มีลักษณะไหลลดหลั่นเป็นชั้น ๆ เป็นต้นกำเนิดของคลองกลาย ตลอดลำคลองกลายมีโขดหินสวยงาม การเดินทางใช้เส้นทางไปบ้านปากลงเข้าสู่หน่วยพิทักษ์อุทยานแห่งชาติเขานันที่ ขน. 1 (คลองกลาย) ระยะทาง 3.5 กม. แล้วเดินเท้าต่อประมาณ 1 กม.ถึงน้ำตก ในเขตอุทยานฯ มีสถานที่ตั้งเต๊นท์ให้บริการนักท่องเที่ยว โดยทำหนังสือแจ้งล่วงหน้าหรือติดต่อที่อุทยานฯ ด้วยตนเอง

คลองปาว
# เขาพลายดำ
เขาพลายดำ  เป็นภูเขาที่ติดทะเลเป็นรอยต่ออำเภอขนอมและอำเภอสิชล จังหวัดนครศรีธรรมราช ปัจจุบันเป็นที่ตั้งของสถานที่พัฒนาและอนุรักษ์พันธุ์สัตว์ป่าเขาพลายดำ ตั้งอยู่ในตำบลทุ่งใส มีหาดที่สวยงามคือ บริเวณหาดท้องยาง สามารถลงเล่นน้ำได้ เขาพลายดำมีสัตว์ป่าประเภทกินพืชอาศัยอยู่จำนวนหนึ่ง เช่น กวาง กระจง และนกนานาชนิด การเดินทางแยกจากตัวเมืองสิชลไปทางเหนือ ตำบลทุ่งใสประมาณ 12 กม.
พลายดำ
# วนิลลา (อัลบั้ม)
รายชื่อเพลง    
 ความหลัง
 หยั่งรู้
 คนที่รออยู่
 ไม่แคร์ (Feat. เบน ชลาทิศ)
 ฤดูที่ฉันเหงา
 Honeymoon (Feat. นาเดีย สุทธิกุลพานิช)
 ฉัน
 เธอจะมีชีวิตอยู่ต่อไป
 สุริยุปราคา
 Wasurete Hoshi-I
Bonus Track
 เรื่องเดียว (B5 Version)
 ปล่อยไปตามหัวใจ + เปลี่ยน (Live from B-Day Concert)
# ฟลัวร์ (อัลบั้ม)
รายชื่อเพลง    
 บอก (Tell) 
 เปลี่ยน (Someday) 
 เรื่องเดียว (One Thing) 
 ม.3 (High School) 
 ที่ที่มีแต่เรา (Still) 
 ปล่อยไปตามหัวใจ (Let It Flow) 
 เปลือก (Fake) 
 ไม่มีสิ่งไหนเป็นความจริง (What It's Worth) 
 ตื่น (Awake) 
 Youth
# อิซูมิ มัตสึโมโตะ
คาซูยะ เทราชิมะ  รู้จักกันในนามปากกา อิซูมิ มัตสึโมโตะ  : เป็นนักวาดการ์ตูนญี่ปุ่น (มังงะ)

 ผลงาน 
 เส้นทางฝันของสาวน้อยของหวาน
 Sesame Street
 ถนนสายนี้เปรี้ยว
# มหาวิทยาลัยแมริแลนด์
มหาวิทยาลัยแมริแลนด์ เป็นชื่อมหาวิทยาลัยหลายแห่งในสหรัฐอเมริกา ได้แก่
 มหาวิทยาลัยแมริแลนด์ คอลเลจพาร์ก มหาวิทยาลัยในเมืองคอลเลจพาร์ก โดยถ้ากล่าวถึง "มหาวิทยาลัยแมริแลนด์" จะหมายถึงมหาวิทยาลัยนี้
 มหาวิทยาลัยแมริแลนด์ บอลทิมอร์ มหาวิทยาลัยในเมืองบอลทิมอร์
# โดนต์บีอีวัล
"โดนต์บีอีวัล" ("อย่าชั่วร้าย") เป็นคติพจน์อย่างเป็นทางการของบริษัทกูเกิลGoogle Code of Conduct ตั้งโดยพอล บุชเชต ผู้คิดค้นระบบจีเมลPaul Buchheit on Gmail, AdSense and More โดยเสนอแนะระหว่างการประชุมในไอเดียของสโลแกนที่มีผลระยะยาว ซึ่งขณะเดียวกันก็กล่าวกระทบกับบริษัทคอมพิวเตอร์อื่นในขณะนั้นที่พยายามครองตลาดแต่เพียงผู้เดียว
# มหาวิทยาลัยแมริแลนด์ คอลเลจพาร์ก
มหาวิทยาลัยแมริแลนด์ คอลเลจพาร์ก  เป็นมหาวิทยาลัยรัฐของสหรัฐอเมริกา ตั้งอยู่ในเมืองคอลเลจพาร์ก รัฐแมริแลนด์ โดยอยู่ไม่ห่างจากวอชิงตัน ดี.ซี. มหาวิทยาลัยก่อตั้งในปี ค.ศ. 1856 มหาวิทยาลัยแมริแลนด์ คอลเลจพาร์ก มักจะรู้จักในชื่อ "มหาวิทยาลัยแมริแลนด์" ปัจจุบัน ณ ปี 2551 มหาวิทยาลัยมีนักศึกษาประมาณ 36,000 คน โดยมีคณาจารย์ 3,700 คน

สัญลักษณ์มหาวิทยาลัยคือ เต่า โดยสีประจำมหาวิทยาลัยคือ สีแดง สีขาว สีดำ และสีทอง
# กูเกิลเพล็กซ์
กูเกิลเพล็กซ์  เป็นอาคารสำนักงานใหญ่ของบริษัทกูเกิล ตั้งอยู่ที่เมืองเมาน์เทนวิว รัฐแคลิฟอร์เนีย โดยคำว่ากูเกิลเพลกซ์รวมจากชื่อบริษัท "กูเกิล" รวมกับ "คอมเพล็กซ์" (ในภาษาอังกฤษแปลว่า กลุ่มอาคาร) และขณะเดียวกันเล่นคำกับคำว่า กูกอลเพลกซ์ ที่หมายถึงจำนวนมหาศาล 1010100

อาคารทั้ง 4 หลังของกูเกิลเพล็กซ์มีเนื้อที่ 47,038 ม² (506,317 ฟุต²) โดยเช่ามาจากซิลิกอนกราฟิกส์ตั้งแต่ปี พ.ศ. 2546Google's movin' on up ข่าวการย้ายสำนักงานกูเกิล  และเมื่อ มิถุนายน 2549 กูเกิลได้ซื้ออาคารจากซิลิกอนกราฟิกส์เป็นจำนวนเงิน 319 ล้านดอลลาร์สหรัฐGoogle buying its Mountain View, Calif., property ข่าวกูเกิลซื้ออาคารจากซิลิกอนกราฟิกส์
# ดมีตรี เมดเวเดฟ
ดมีตรี อะนาตอลเยวิช เมดเวเดฟ  เป็นรองประธานสภาความมั่นคงรัสเซีย อดีตประธานาธิบดีรัสเซีย ระหว่างปี 2008 ถึง 2012 และอดีตนายกรัฐมนตรีรัสเซีย ระหว่างปี 2012 ถึง 2020 

เมดเวเดฟเกิดในครอบครัวนักวิชาการของโซเวียตในนครเลาดWho is Dmitry Medvedev?  Russia Today. 2008-03-04. เรียกข้อมูลวันที่ 2008-03-05  จบการศึกษาด้วยกฎหมายจากมหาวิทยาลัยเลนินกราดในปี 1987 และสำเร็จปริญญานิพนธ์ในปี 1990 และเข้าทำงานเป็นอาจารย์ในมหาวิทยาลัยที่เขาจบมา ซึ่งปัจจุบันได้เปลี่ยนชื่อเป็นมหาวิทยาลัยเซนต์ปีเตอส์เบิร์ก เขาสอนในวิชากฎหมายพลเรือนและโรมันจนถึงปี 1999 เขาเริ่มงานการเมืองครั้งแรกในฐานะผู้จักการการเลือกตั้ง และได้เป็นที่ปรึกษานายกเทศมนตรีเซนต์ปีเตอส์เบิร์ก ซึ่งที่นั่นทำให้เขาได้รู้จักและกลายเป็นเพื่อนกับวลาดีมีร์ ปูติน

ในเดือนพฤศจิกายน 1999 เมดเวเดฟได้เข้าทำงานในฝ่ายบริหารของประธานาธิบดีรัสเซีย และในปี 2000 ได้ดำรงตำแหน่งเป็นรองเสนาธิการเครมลิน ในการเลือกตั้งประธานาธิบดีในปี 2000 เขาได้เป็นฝ่ายหาเสียงของปูติน และในวาระการดำรงตำแหน่งที่สองของประธานาธิบดีปูตินในเดือนพฤศจิกายน 2005 เขาก็ได้รับการแต่งตั้งเป็นรองนายกรัฐมนตรีคนที่หนึ่ง รับผิดชอบฝ่ายสังคมและสวัสดิการMedvedev sweeps to victory  Russia Today. 2008-03-04. เรียกขัอมูลวันที่ 2008-03-05  และยังเป็นประธานกรรมการบริษัทก็ซพรอมMedvedev Dmitry Anatolievich  Gazprom. เรียกข้อมูลวันที่ 2008-03-05  รัฐวิสาหกิจยักษ์ใหญ่ของรัสเซียอีกด้วย และดำรงตำแหน่งจนถึงปี 2008

เมื่อประธานาธิบดีปูตินดำรงตำแหน่งครบสองวาระในปี 2008 ด้วยข้อจำกัดทางรัฐธรรมนูญทำให้ปูตินตัดสินใจส่งเมดเวเดฟเข้าชิงตำแหน่งประธานาธิบดีPutin sees Medvedev as successor BBC News. 2007-12-10. เรียกข้อมูลวันที่ 2008-03-05  ด้วยการสนับสนุนจากฐานเสียงของปูตินทำให้เมดเวเดฟชนะเลือกตั้งด้วยเสียงกว่า 70.28% ของจำนวนผู้ลงคะแนน เมื่อเขาดำรงตำแหน่งประธานาธิบดี เขาก็แต่งตั้งปูตินเป็นนายกรัฐมนตรี ตัวเมดเวเดฟถูกมองว่าเป็นเสมือนหุ่นเชิดของปูติน เมื่อเมดเวเดฟดำรงตำแหน่งครบวาระในปี 2012 ปูตินก็กลับมาลงสมัครชิงตำแหน่งประธานาธิบดีและได้รับเลือกตั้งอีกครั้ง เมื่อปูตินเป็นประธานาธิบดีครั้งที่สองแล้ว ก็ตั้งเมดเวเดฟเป็นนายกรัฐมนตรี จึงถูกสื่อเรียกการเข้ารับตำแหน่งของทั้งสองในครั้งนั้นว่าเป็น "การสลับตำแหน่ง"
# วีนัส
__NOTOC__
วีนัส  อาจหมายถึง
 ความหมายทั่วไป 
 ดาวศุกร์ (Venus) - ดาวเคราะห์ในระบบสุริยะลำดับที่ 2
 วีนัส (เทพปกรณัม) - เทพีแห่งเทพปกรณัมโรมันที่มีความเกี่ยวข้องโดยตรงกับความรักและความงาม หรืออีกชื่อคือ อโฟรไดท์ (Aphrodite)

 งานศิลปะ 
 วีนัสคุกเข่า (Crouching Venus)- ประติมากรรมเฮเลนนิสติค
 วีนัสแห่งคนิดัส (Aphrodite of Cnidus)- ประติมากรรมกรีก
 วีนัสแห่งเออร์บิโน - ภาพเขียนสีน้ำมันที่เขียนโดย ทิเชียน จิตรกรสมัยเรอเนซองส์
 กำเนิดวีนัส (ทิเชียน) - ภาพเขียนโดย ทิเชียน
 กำเนิดวีนัส (บอตติเชลลี) - ภาพเขียนโดย บอตติเชลลี
 กำเนิดวีนัส (โบกูโร) - ภาพเขียนโดย วิลเลียม อดอล์ฟ โบกูโร (William-Adolphe Bouguereau)
 กำเนิดวีนัส (คาบาเนล) - ภาพเขียนโดย อเล็กซานเดอร์ คาบาเนล (Alexandre Cabanel)
 กำเนิดวีนัส - ภาพเขียนโดย อโมรี ดูวาล (Amaury Duval)
 กำเนิดวีนัส (นวนิยาย) - นวนิยายโดย ซาราห์ ดูนันท์
 วีนัสหลับ (จอร์โจเน) - เป็นภาพเขียนสีน้ำมันที่เขียนโดย จอร์โจเน

 บุคคล 
 วีนัส วิลเลียมส์ - นักเทนนิสอาชีพชาวอเมริกัน

 วงดนตรี 
 วีนัส บัตเตอร์ฟลาย - กลุ่มศิลปินหญิงล้วนซึ่งประกอบด้วยสมาชิก 5 คน คือ โหน่ง, เหน่ง, เคธี่, ตาล และอ๋อม
 วีนัส ฟลายแทร็บ - วงดนตรีสาวประเภท 2
 วีนัส ฮัม - กลุ่มดนตรีอิเล็กทรอนิกส์-ป็อปสัญชาติอเมริกัน จากเมืองแนชวิลล์ รัฐเทนเนสซี
# เอียรอส
เอียรอส หรือ เอรอส (/ˈɪərɒs/ หรือ /ˈɛrɒs/; , "ความปรารถนา") ในเทพปกรณัมกรีก เป็นพระเจ้าแห่งความรัก ภาคโรมัน คือ คิวปิด บางตำนานถือว่าพระองค์เป็นปฐมเทพ ขณะที่บางตำนานว่าพระองค์เป็นพระโอรสของแอโฟรไดที
# กลุ่มนิยมแบบก่อนราฟาเอล
กลุ่มนิยมแบบก่อนราฟาเอล  เป็นกลุ่มจิตรกร กวี และนักวิจารณ์ศิลปะของอังกฤษทึ่ก่อตั้งเมื่อปี ค.ศ. 1848 โดยจอห์น เอเวอเรตต์ มิเล, ดานเต เกเบรียล รอสเซ็ตติ และวิลเลียม โฮลแมน ฮันท์

ความประสงค์ของศิลปินกลุ่มนี้คือการปฏิรูปศิลปะโดยการละทิ้งสึ่งที่เห็นว่าเป็นวิธีเขียนแบบจักรกลที่ริเริ่มโดยศิลปินลัทธิแมนเนอริสม์หลังสมัยการเขียนแบบราฟาเอลและมีเกลันเจโล ศิลปินกลุ่มนี้เชื่อว่าการวางรูปแบบของคลาสสิกและของราฟาเอลเป็นการวางได้อย่างสวยงามแต่มาถูกบิดเบือนไปโดยอิทธิพลจากการสอนการเขียนภาพแบบศิลปะสถาบันของสถาบันศิลปะต่าง ๆ ฉะนั้นจึงได้เรียกตนเองว่า "กลุ่มนิยมแบบก่อนราฟาเอล" แนวศิลปะที่กลุ่มนี้มีปฏิกิริยาต่อต้านที่สุดคืออิทธิพลการเขียนภาพของเซอร์โจชัว เรย์โนลด์สผู้ที่เป็นผู้ก่อตั้งราชสถาบันศิลปะ และเรียกเรโนลด์ส ว่า “เซอร์สลอชชัว” (Sir Sloshua) เพราะเชื่อว่าวิธีวาดของโจชัวเลอะเทอะและเป็นการเขียนตามสูตรของการเขียนภาพแบบแมนเนอริสม์ ศิลปินกลุ่มนี้ต้องการกลับไปหาการเขียนที่เต็มไปด้วยรายละเอียด การใช้สีจัด และการวางองค์ประกอบที่ซับซ้อนของสมัยศิลปะเรอเนซองส์ตอนต้นและของศิลปะแบบเฟล็มมิช

กลุ่มนิยมแบบก่อนราฟาเอลถือกันว่าเป็นขบวนการอาวองการ์ดขบวนการแรกของการปฏิรูปศิลปะ ถึงแม้จะไม่เป็นที่ยอมรับเพราะปรัชญาของกลุ่มยังคงยอมรับการวาดแบบจิตรกรรมประวัติศาสตร์ และเป็นศิลปะเลียนแบบ หรือเลียนแบบธรรมชาติซึ่งเป็นหัวใจของปรัชญา แต่อย่างไรก็ตามกลุ่มนิยมแบบก่อนราฟาเอลก็ยังถือตนเองว่าเป็นขบวนการปฏิรูปและได้สร้างศิลปะที่มีเอกลักษณ์เป็นของตนเอง

 สมุดภาพ
# แนวร่วมเตลังคนราษฏรสัธนะ
แนวร่วมเตลังคนราษฏรสัธนะ  เป็นแนวร่วมที่เรียกร้องให้มีการจัดตั้งรัฐเตลังคนะแยกจากรัฐอันธรประเทศในอินเดีย ก่อตั้งก่อนการเลือกตั้ง พ.ศ. 2547 สมาชิกส่วนใหญ่ของกลุ่มมาจากพรรคเตลังคนะ ราษฏระ พรรคเตลังคนะ ชนตะ และพรรคคอมมิวนิสต์เตลังคนะ ผู้นำกลุ่มคือกตกัม มรูถยุนชายัม โดยมี จี อินไนอะห์เป็นผู้นำร่วม
# เตลังคานาประชาสมิติ
เตลังคานาประชาสมิติ  เป็นพรรคการเมืองในรัฐอันธรประเทศ ต่อสู้เพื่อการตั้งรัฐเตลังคานา ก่อตั้งพรรคเมื่อ พ.ศ. 2512 ผู้นำพรรคคนแรกคือ เมทัน โมหัน เตลังคานาประชาสมิติ มีส่วนเกี่ยวข้องกับความวุ่นวายในเตลังคานาเมื่อ 6 เมษายน พ.ศ. 2512 เตลังคานาประชาสมิติได้จัดการชุมนุมในเมืองไฮเดอราบาด ตำรวจได้จุดไฟเผาในขณะชุมนุม ทำให้มีผู้เสียชีวิต 50 คน ส่วนใหญ่เป็นนักศึกษา

การเลือกตั้งใน พ.ศ. 2514 เตลังคานาประชาสมิติได้ที่นั่งในโลกสภา 10 จาก 11 ที่นั่งในเตลังคานา ต่อมาในเดือนกันยายน พ.ศ. 2514 พรรคได้รวมเข้ากับพรรคคองเกรสและความวุ่นวายในเตลังคานาได้ระงับไปชั่วคราว
# พรรคเตลังคานาราษฎระ
พรรคเตลังคานาราษฏระ หรือ พรรคแห่งชาติเตลังคานา  เป็นพรรคการเมืองที่เรียกร้องให้มีการจัดตั้งรัฐเตลังคานาแยกจากรัฐอันธรประเทศในอินเดีย ก่อตั้งในไฮเดอราบาดเมื่อ 11 ตุลาคม พ.ศ. 2545 โดยคาเท อินนา เรดดี หรือ จี อินไนอะห์ ซึ่งเคยเป็นเลขาธิการทั่วไปของพรรคเตลังคานาราษฏระ สมิถิ หัวหน้ากลุ่มคือ เอ อาร์ ราเมศ กุมาร ธงประจำกลุ่มเป็นธงสีเขียว มีรูปแผนที่ของเตลังคานาสีขาวอยู่ตรงกลาง

ก่อนการเลือกตั้งใน พ.ศ. 2547 พรรคเข้าร่วมกับแนวร่วมเตลังคานาราษฏระ สธนะ หลังการแตกสลายลงอย่างกะทันหันของพรรคหลังการเลือกตั้ง พ.ศ. 2547 จี อินไนอะห์ ถูกกล่าวหาว่ามีส่วนเกี่ยวข้องกับการวางระเบิดโดยกองกำลังปลดปล่อยเตลังคานาในเดือนพฤศจิกายน พ.ศ. 2547
# พรรคชัยเตลังคานา
พรรคชัยเตลังคานา (Jai Telangana Party) เป็นพรรคการเมืองในรัฐอันธรประเทศ ประเทศอินเดีย ก่อตั้งเมื่อ พ.ศ. 2541 เป็นส่วนหนึ่งของ ราษฏริยชันตทัล ในการเลือกตั้ง พ.ศ. 2541 จุดมุ่งหมายของพรรคเพื่อแยกรัฐเตลังคานาออกจากรัฐอันธรประเทศ

ผู้ก่อตั้งพรรคคือ พี อินทรา เรดดี ซึ่งเคยทำงานกับพรรคเตลุกุเทเสมมาก่อน ต่อมาจึงได้ชักชวนลักษมี ปาราวตีและกลุ่มของเธอมาตั้งพรรคชัยเตลังคานา หลังการเลือกตั้ง พ.ศ. 2541 พรรคชัย เตลังคานาได้รวมเข้ากับพรรคคองเกรส ส่วนเรดดีเสียชีวิตด้วยอุบัติเหตุทางรถยนต์เมื่อ พ.ศ. 2543
# เมด อิน ไทยแลนด์ (อัลบั้ม)
เมด อิน ไทยแลนด์  คือสตูดิโออัลบั้มชุดที่ 5 ของ คาราบาว วางจำหน่ายเมื่อเดือน ธันวาคม พ.ศ. 2527 โดย จีเอ็มเอ็ม แกรมมี่ และ อามีโก้ โดยอัลบั้มชุดนี้ของคาราบาวมีเพลงฮิตเกือบทุกเพลงในอัลบั้ม ได้แก่ เมด อิน ไทยแลนด์ , มหาลัย , ลูกหิน , ลูกแก้ว , ราชาเงินผ่อน , นางงามตู้กระจก, เรฟูจี และ บัวลอย (ถึกควายทุย ภาค 5) อัลบั้มนี้เป็นอัลบั้มที่ประสบความสำเร็จมากที่สุดของคาราบาวและเป็นอัลบั้มที่ขายดีที่สุดของประเทศไทย โดยมียอดขายเทปซีดีประมาณ 5 ล้านตลับ/ก๊อปปี้ ซึ่งไม่มีศิลปินทำลายสถิติยอดขายอัลบั้มนี้ได้จนถึงปัจจุบัน อย่างไรก็ตาม อัลบั้มนี้มีเพลงที่ถูก คณะกรรมการบริหารวิทยุกระจายเสียงและวิทยุโทรทัศน์ หรือ กบว. สั่งแบนห้ามออกอากาศตามโทรทัศน์ช่องต่างๆ คือเพลง หำเทียม โดย กบว. ให้เหตุผลว่า "มีคำว่า หำ อยู่ในเพลงเต็มไปหมด" ซึ่งจากการนับทั้งเพลง จะพบว่ามีคำว่า หำ ทั้งหมด 19 คำ

 รายชื่อเพลง 

 สมาชิก    
 ยืนยง โอภากุล : ร้องนำ , กีตาร์ , ร้องประสาน
 กีรติ พรหมสาขา ณ สกลนคร : เพอร์คัสชั่น , กีตาร์ , ร้องประสาน
 ปรีชา ชนะภัย : ร้องนำ เพลง ลูกหิน, กีตาร์ , คีย์บอร์ด,เบส,ร้องประสาน
 อำนาจ ลูกจันทร์ : กลอง
 ไพรัช เพิ่มฉลาด : เบส , ร้องประสาน
 ธนิสร์ ศรีกลิ่นดี : ขลุ่ย , ฟลุ้ต , แซ็กโซโฟน , คีย์บอร์ด , ร้องประสาน
 เทียรี่ เมฆวัฒนา : ร้องนำ เพลง นางงามตู้กระจก , กีตาร์ , ร้องประสาน

 นักดนตรีอื่นที่ร่วมงาน (เพลง เรฟูจี)    
 ชาญณรงค์ แดงกูร : โอโบ
 สมหมาย ยิ้มบุตร : เซลโล
 แฉล้ม มั่งมี : ไวโอลิน , วิโอลา
 พจน์ ปรีชา : ไวโอลิน , วิโอลา
 สุทิน ศรีณรงค์ : ไวโอลิน , วิโอลา

การจัดจำหน่าย
 ปี ค่าย รูปแบบพ.ศ. 2527 อามีโก้ แผ่นเสียง เทปคาสเซตต์ พ.ศ. 2540 กระบือ แอนด์ โค แผ่นซีดีเทปคาสเซตต์ พ.ศ. 2546 วอร์นเนอร์ มิวสิก ไทยแลนด์ แผ่นซีดี (ปกครบรอบ 20 ปี คาราบาว) พ.ศ. 2554 แผ่นซีดี (ปกครบรอบ 30 ปี คาราบาว) พ.ศ. 2555 แผ่นเสียง (Remaster) พ.ศ. 2556 แผ่นซีดี (Remaster)พ.ศ. 2557 วอร์นเนอร์ มิวสิก ไทยแลนด์ และ CAP แผ่นซีดี (Remaster โดย CAP)

 แหล่งข้อมูล 
 ปกอัลบั้ม เมด อิน ไทยแลนด์
 ฟังเพลงจากอัลบั้ม เมด อิน ไทยแลนด์ เต็มอัลบั้ม